CELEX: 32010R0568
Language: lv
Date: 2010-06-29 00:00:00
Title: Komisijas Regula (ES) Nr. 568/2010 ( 2010. gada 29. jūnijs ), ar ko groza Eiropas Parlamenta un Padomes Regulas (EK) Nr. 767/2009 III pielikumu attiecībā uz aizliegumu laist tirgū vai izmantot dzīvnieku barošanai proteīna produktus, kuri iegūti no Candida raugveida sēnītēm, kas audzētas uz n-alkāniem  (Dokuments attiecas uz EEZ )

30.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 163/30
            
         KOMISIJAS REGULA (ES) Nr. 568/2010
   (2010. gada 29. jūnijs),
   ar ko groza Eiropas Parlamenta un Padomes Regulas (EK) Nr. 767/2009 III pielikumu attiecībā uz aizliegumu laist tirgū vai izmantot dzīvnieku barošanai proteīna produktus, kuri iegūti no Candida raugveida sēnītēm, kas audzētas uz n-alkāniem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 13. jūlija Regulu (EK) Nr. 767/2009 par barības laišanu tirgū un lietošanu un ar ko groza Eiropas Parlamenta un Padomes Regulu (EK) Nr. 1831/2003 un atceļ Padomes Direktīvu 79/373/EEK, Komisijas Direktīvu 80/511/EEK, Padomes Direktīvas 82/471/EEK, 83/228/EEK, 93/74/EEK, 93/113/EK un 96/25/EK un Komisijas Lēmumu 2004/217/EK (1), un jo īpaši tās 6. panta 2. punkta otro daļu,
   tā kā:
   
               (1)
            
            
               Regulā (EK) Nr. 767/2009 ir noteiktas barības vispārīgās nekaitīguma un tirdzniecības prasības. Jo īpaši tajā ir iekļauts to sastāvdaļu saraksts, kuru laišana tirgū vai izmantošana dzīvnieku barošanai ir ierobežota vai aizliegta.
            
         
               (2)
            
            
               Ar Padomes Direktīvu 82/471/EEK (2) un Komisijas 1985. gada 10. jūlija Lēmumu 85/382/EEK, ar ko aizliedz izmantot lopbarībā tādus proteīna produktus, kas iegūti no uz n-alkāniem audzētām Candida raugveida sēnītēm (3), aizliedz laist tirgū vai izmantot dzīvnieku barošanai proteīna produktus, kuri iegūti no Candida raugveida sēnītēm, kas audzētas uz n-alkāniem. Šis aizliegums noteikts, jo dažas uz n-alkāniem audzētas Candida raugveida sēnītes pasugas ir patogēnas un noteiktos apstākļos var izraisīt hipersensitivitātes reakcijas, tādējādi radot iespējamu apdraudējumu dzīvnieku vai cilvēku veselībai.
            
         
               (3)
            
            
               Tā kā nav jaunu sasniegumu tehnikas attīstībā, ne arī jaunu pierādījumu tam, ka šādu proteīnu produktu lietošana dzīvnieku barošanai ir droša, šo produktu laišana tirgū un lietošana joprojām jāaizliedz un minētais aizliegums būtu attiecīgi jāiekļauj Regulā (EK) Nr. 767/2009.
            
         
               (4)
            
            
               Lai pārvaldītu risku saistībā ar barības nekaitīgumu, iepriekš Komisijas Lēmumā 2004/217/EK (4) ietvertais to sastāvdaļu saraksts, kuras aizliegts laist tirgū izmantošanai dzīvnieku barībā, bija jāiekļauj Regulas (EK) Nr. 767/2009 III pielikuma 1. nodaļā.
            
         
               (5)
            
            
               Regulas (EK) Nr. 767/2009 III pielikuma 1. nodaļas 5. un 6. punkts jāsaskaņo ar Lēmumu 2004/217/EK.
            
         
               (6)
            
            
               Tāpēc attiecīgi jāgroza Regula (EK) Nr. 767/2009.
            
         
               (7)
            
            
               Skaidrības labad jāatceļ Lēmums 85/382/EEK.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 767/2009 III pielikuma 1. nodaļu groza šādi.
   
               1.
            
            
               Nodaļas 5. un 6. punktu aizstāj ar šādiem punktiem:
               
                           “5.
                        
                        
                           Jebkādi atkritumi, kuri iegūti dažādos komunālo, sadzīves vai rūpniecisko notekūdeņu attīrīšanas posmos, kā definēts 2. pantā Padomes 1991. gada 21. maija Direktīvā 91/271/EEK par komunālo notekūdeņu attīrīšanu (5), neatkarīgi no tā, vai notikusi minēto atkritumu tālāka pārstrāde, un neatkarīgi no notekūdeņu izcelsmes (6).
                        
                     
                           6.
                        
                        
                           Cietie sadzīves atkritumi (7), piemēram, mājturības atkritumi.
                        
                     
         
               2.
            
            
               Pievieno šādu 8. punktu:
               
                           “8.
                        
                        
                           Proteīna produkti, kuri iegūti no Candida raugveida sēnītēm, kas audzētas uz n-alkāniem.”
                        
                     
         2. pants
   Lēmumu 85/382/EEK atceļ.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. septembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 29. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 229, 1.9.2009., 1. lpp.
   
      (2)  OV L 213, 21.7.1982., 8. lpp.
   
      (3)  OV L 217, 14.8.1985., 27. lpp.
   
      (4)  OV L 67, 5.3.2004., 31. lpp.
   
      (5)  OV L 135, 30.5.1991., 40. lpp.
   
      (6)  “Notekūdeņi” neattiecas uz “pārstrādes ūdeņiem”, proti, ūdens no izolētiem cauruļvadiem, kas ir integrēti pārtikas vai barības rūpniecībā; ja šie cauruļvadi ir apgādāti ar ūdeni, to nedrīkst izmantot dzīvnieku barošanai, izņemot tad, ja tas ir veselīgs un tīrs ūdens, kā noteikts 4. pantā Padomes 1998. gada 3. novembra Direktīvā 98/83/EK par dzeramā ūdens kvalitāti (OV L 330, 5.12.1998., 32. lpp.). Zivju pārstrādes rūpniecībā attiecīgos cauruļvadus arī var apgādāt ar tīru jūras ūdeni, kā definēts 2. pantā Eiropas Parlamenta un Padomes 2004. gada 29. aprīļa Regulā (EK) Nr. 852/2004 par pārtikas produktu higiēnu (OV L 139, 30.4.2004., 1. lpp.). Pārstrādes ūdeni nedrīkst izmantot dzīvnieku barošanai, izņemot tad, ja tajā ir pārtikas vai barības sastāvdaļas un tehniski tajā nav tīrīšanas līdzekļu, dezinficējošu līdzekļu vai citu vielu, kas nav atļautas tiesību aktos par dzīvnieku barošanu.
   
      (7)  Termins “cietie sadzīves atkritumi” neattiecas uz ēdināšanas uzņēmuma pārtikas atkritumiem, kā definēts Regulā (EK) Nr. 1774/2002.”